पर औपनिवेशिक दौर हमारे इस महान इतिहास का विभाजन कर के चलता बना। उसने हमारे सूफियों को भी कट्टर मुल्लाओं के खाने में डाल दिया। हमारी भक्ति का राजनीतिक उद्देश्यों के लिये संकीर्ण इस्तेमाल किया। वह भक्ति जो भारत को अखंड रखने के लिये अपने ज्ञान की परंपरा के विरोध में चली गयी थी, औपनिवेशिक दौर में ‘हिदू की अखंडता’ का संकीर्ण एजेंडा भर हो गयी। भक्ति के इतिहास विरोधी होने की हमें भारी कीमत चुकानी पड़ी।